

ประกาศสำนักงานเขตพื้นที่การศึกษาประถมศึกษาระนอง

เรื่อง หลักเกณฑ์และวิธีการสรรหาอนุกรรมการสวัสดิการการออมทรัพย์และ

การให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556

**..............................................**

 อาศัยอำนาจ ตามข้อ 13(1) แห่งระเบียบสำนักงานเขตพื้นที่การศึกษาระนองว่าด้วยการจัดสวัสดิการภายในหน่วยงาน โดยความเห็นชอบของคณะกรรมการสวัสดิการภายใน สำนักงานเขตพื้นที่การศึกษาประถมศึกษาระนอง ในคราวประชุมครั้งที่ 1/2556 เมื่อวันที่ 18 กุมภาพันธ์ 2556 จึงวางหลักเกณฑ์และวิธีการสรรหาคณะอนุกรรมการสวัสดิการการออมทรัพย์และการให้กู้ยืมเงินสำนักงานเขตพื้นที่การศึกษาประถมศึกษาระนอง พ.ศ.2556 ไว้ดังต่อไปนี้

 ข้อ 1 หลักเกณฑ์นี้ เรียกว่า “หลักเกณฑ์และวิธีการสรรหาคณะอนุกรรมการสวัสดิการ การออมทรัพย์และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556”

 ข้อ 2 บรรดาหลักเกณฑ์และวิธีการสรรหาคณะทำงานสวัสดิการการออมทรัพย์และ การให้กู้ยืมเงิน สำนักงานเขตพื้นที่การศึกษาประถมศึกษาระนองที่มีอยู่เดิมให้ยกเลิกและใช้หลักเกณฑ์ และวิธีการนี้แทน

 ข้อ 3 หลักเกณฑ์นี้ ให้ใช้บังคับตั้งแต่วันถัดจากวันที่ประกาศเป็นต้นไป

 ข้อ 4 ให้มีคณะอนุกรรมการสวัสดิการการออมทรัพย์และการให้กู้ยืมเงินสำนักงานเขตพื้นที่การศึกษาประถมศึกษาระนอง จำนวน 7 คน ประกอบด้วย

1. รองผู้อำนวยการสำนักงานเขตพื้นที่การศึกษาประถมศึกษาระนอง

 (กำกับดูแลกลุ่มอำนวยการ)

1. ผู้อำนวยการกลุ่มอำนวยการ
2. ผู้อำนวยการกลุ่มบริหารงานการเงินและสินทรัพย์
3. ผู้อำนวยการกลุ่มบริหารงานบุคคล
4. หัวหน้ากลุ่มงานวินัยและนิติการ
5. หัวหน้างานสวัสดิการและสวัสดิภาพ
6. เจ้าพนักงานธุรการปฏิบัติงานสวัสดิการและสวัสดิภาพ

ข้อ 5 ให้ประธานคณะกรรมการสวัสดิการภายใน สำนักงานเขตพื้นที่การศึกษาประถมศึกษาระนองแต่งตั้งบุคคลตามข้อ 4 เป็นคณะอนุกรรมการ

-2-

 ข้อ 6 คณะอนุกรรมการสวัสดิการฯ ที่ได้รับการแต่งตั้งดำเนินการเลือกตั้งกันเอง เพื่อให้ได้ประธานคณะอนุกรรมการ และรองประธานคณะอนุกรรมการ

 ข้อ 7 คณะอนุกรรมการสวัสดิการฯ จะพ้นจากตำแหน่ง เมื่อ

1. ตาย
2. พ้นจากตำแหน่ง
3. คณะกรรมการสวัสดิการ ฯ มีมติให้พ้นจากการเป็นอนุกรรมการสวัสดิการ

ด้วยคะแนนเสียงไม่น้อยกว่า 2 ใน 3

1. พ้นจากการเป็นสมาชิกสวัสดิการ

ข้อ 8 ให้คณะทำงานที่ได้รับการแต่งตั้งก่อนหลักเกณฑ์และวิธีการนี้ใช้บังคับดำเนินการต่อไป จนกว่าคณะอนุกรรมการซึ่งได้รับการแต่งตั้งใหม่ เข้ารับหน้าที่

ประกาศ ณ วันที่ 18 กุมภาพันธ์ พ.ศ.2556

 นายปรีชา บัวกิ่ง

 (นายปรีชา บัวกิ่ง)

 ประธานคณะกรรมการสวัสดิการภายในหน่วยงาน

 สำนักงานเขตพื้นที่การศึกษาประถมศึกษาระนอง